अधिकारियों को लगाई लताड़, बोलीं- क्या बारिश के बाद करोगे नालों की सफाई
मानसून की दस्तक से पहले ही जयपुर नगर निगम शहर के नाला सफाई को लेकर एक्टिव हो गया है। गुरुवार को महापौर मुनेश गुर्जर आयुक्त राजेंद्र शेखावत के साथ शहर के औचक निरीक्षण पर निकली। इस दौरान ब्रह्मपुरी के पास नाले की सफाई नहीं होनेWill you clean the drain after the rain, scolded the officials
मानसून की दस्तक से पहले ही जयपुर नगर निगम शहर के नाला सफाई को लेकर एक्टिव हो गया है। गुरुवार को महापौर मुनेश गुर्जर आयुक्त राजेंद्र शेखावत के साथ शहर के औचक निरीक्षण पर निकली। इस दौरान ब्रह्मपुरी के पास नाले की सफाई नहीं होने से महापौर नाराज हो गई। जिसके बाद उन्होंने अतिरिक्त मुख्य अभियंता एसके वर्मा को जमकर लताड़ लगाई।
महापौर ने वर्मा से कहा कि कब साफ कराओगे नाले, क्या बारिश आ जाएगी उसके बाद होगी सफाई। इसके साथ ही महापौर ने नाले में अवैध तरीके से जोड़ी गई सिवरेज लाइन का चालान काटने के निर्देश दिए। इसके बाद महापौर रेनबो रेस्टोरेन्ट के नजदीक बने नाले के पास पहुंची।
जहां केवल एक जेसीबी और 2 कर्मचारी ही सफाई कर रहे थे। जिसे देख महापौर बोली कि क्या ऐसे नालों की सफाई हो सकती है। इसके बाद दुकानों के पास कचरा पड़ा देख उन्होंने सीएसआई को तलब कर फटकार लगाई और दुकानों के बाहर अतिक्रमण हटाकर चालान काटने के निर्देश दिये।
इसके बाद जलतरगं गार्डन के पास से गुजर रहे कागजीवाड़ा नाले के हालात देखने पहुंचीं। जहां भी पोकलेन मशीन देरी से लगाने और सिर्फ एक ही सफाई कर्मचारी के काम करने को लेकर उन्होंने अधिकारियों को लताड़ लगाई।
इस दौरान स्थानीय नागरिकों ने महापौर से आत्रेय फार्म बावड़ी देखने की अपील की। जिसके बाद महपौर बावड़ी देखने पहुंचीं। जहां बावड़ी में हरी-हरी काई तैर रही थी। वहीं पानी काफी गन्दा और मटमैला सा हो रखा था। इस पर गुर्जर ने बावड़ी की मरम्मत करवाने और गन्दे पानी की निकासी के लिए नाली बनवाने और बावड़ी के पास भवन निर्माण सामग्री का मलबा डालने वाले व्यक्ति का चालान करने के निर्देश दिए।